open-index/open-wikipedia-markdown huggingface dataset:
Popis stanovništva u Bosni i Hercegovini 1961.

[mini|270x270piksel|Stanovništvo [Bosna i Hercegovina|Bosne i Hercegovine po naseljima prema popisu iz 1991; Muslimani1 - zelena, Srbi - plava, Hrvati - narandžasta.]]
**Popis stanovništva u Bosni i Hercegovini** je izvršen u martu 1961, kao dio Popisa stanovništva u Jugoslaviji. Po popisu stanovništva na površini od 51.197 km2 1961. u Bosni i Hercegovini živjelo je 3.277.948 stanovnika. 
 
## Osnovni podaci 
* Broj stanovnika: 3.277.948
* Broj stanovnika ženskog spola: 1.678.283 ( +78.618) 
* Broj stanovnika muškog spola: 1.599.665
* Broj žena u odnosu prema broju muškaraca 1049 : 1000
* broj domaćinstava: 706.107
* veličina prosječnog domaćinstva: 4.6 članova/domaćinstvu
* gustoća naseljenosti: 64.0 stanovnika /km2
* prosječna starost žena: -
* prosječna starost muškaraca: -
Učinjen osam godina nakon prijašnjeg, ovaj popis je donio značajne promjene. Ukinuta je podjela na kotare, i uvedena podijela na okruge. Umjesto dotadašnjih 66 kotara, ustanovljeno je 12 okruga koji su bili podijeljeni na 122 općine. Ova podjela će uz neke manje promjene potrajati do danas, s mnogim općinama koje još uvijek imaju granice povučene 1961. Druga značajna promjena je ta, da je uvedena kategorija Muslimana kao etničke pripadnosti, iako se dio današnjih Bošnjaka još uvijek izjašnjavao kao neopredijeljeni Jugoslaveni.

## Ukupni rezultati po nacionalnoj osnovi

1 *Pri popisu stanovništva 1961. godine nije postojala mogućnost izjašnjavanja kao Bošnjak.*
2 *Pri popisu stanovništva 1961. godine Rusini i Ukrajinci iskazivani su zajedno.*

Datoteka:B_1961.GIF|Muslimani u BiH po općinama 1961.
Datoteka:S_1961.GIF|Srbi u BiH po općinama 1961. 
Datoteka:Total-1961.GIF|Većinsko stanovništvo općina u BiH 1961.

## Reference 
## Literatura
* Agencija za statistiku Bosne i Hercegovine: Demografija, Tematski bilten 02/2007, Sarajevo 2007. godine

1961
Kategorija:1961. u Bosni i Hercegovini
Kategorija:1961. u Jugoslaviji
BiH
BiH
Kategorija:Historija SR Bosne i Hercegovine
Meho Puzić

**Meho Puzić** (24. juli 1937 – 25. juni 2007) bio je intepretator narodne muzike i bosanske sevdalinke i jedan od najznačajnijih predstavnike ove vrste muzike, čija karijera obuhvata više od četiri decenije uspješnog estradnog djelovanja. 

## Biografija 
Meho je rođen 9. novembra 1937. u bošnjačkoj porodici u Odžaku. Imao je tri brata i tri sestre, Adema, Bahriju, Mustafu, Neiru, Raziju i Bahriju. Bahrija je također bio pjevač, a zajedno su snimili i dvije pjesme: "Pjevaj brate" i "Ko čaršijom konja jaše?"

## Karijera 
Godine 1966. snimio je svoj prvi album na kome su se našle četiri pjesme od kojih je "Mehmeda majka budila" postigla veliki uspjeh kod publike. Tokom svog cjelokupnog muzičkog stvaralaštva objavljena su mu osam studijskih, četiri kompilacijska albuma i niz singl ploča. Sahranjen je na starom mezarju (Sokak Puzića) u Odžaku.

Njegove najuspješnije pjesme su:
* "Budila majka Mehmeda"
* "Žena prijatelja mog"
* "Mi Bosanci delije"
* "Il' me ženi il' tamburu kupi"
* "Snijeg pade na behar na voće"
* "Pita Hanka Halil Mehandžiju"
* "Volim majko siroticu" 
* "Grijeh je mlado ne ljubiti" 
* "Poruka šehida"
* "O majko, majko"
* "Moj brate u tuđini"
* "Hitao je sinak majci"
* "Šta ću kući tako rano" 
* "Plakala si sinoć" 
* "Gledaj me draga"
* "Gore tvoja pisma" 
* "Ramazan dolazi"
* "Nije ona svemu kriva" 
* "Samo Bosnu ne dirajte"
* "Čudna jada od Mostara grada"
* "Bosna suza nema više", itd.

## Diskografija 
### EP i singl ploče 
### Albumi 
## Izvori 
## Vanjski linkovi 
* Meho Puzić na Discogsu

Kategorija:Rođeni 1937.
Kategorija:Umrli 2007.
Kategorija:Biografije, Odžak
Kategorija:Sevdalije
Kategorija:Bosanskohercegovački pjevači
Ilovička vrata

*Ilovička vrata* su moreuz u Jadranskom moru.

Dobila su ime po mjestu Iloviku, jer se došavši s otvorenog mora, prolazeći kroz njih dolazi do mjesta Ilovika.

Pružaju se u pravcu jugozapad - sjeveroistok. Sa sjeverozapadne strane graniče sa ostrvom Lošinj, sa jugoistočne strane ostrvom Ilovik a sa sjeveroistočne strane graniče sa ostrvom Kozjakom i Svetim Petrom. Sa jugozapadne strane nema prave prirodne granice, ali se za približnu granicu može uzeti granica rta Kornu na Lošinju i rta Nozdre na Iloviku.

Kategorija:Moreuzi Evrope
Kategorija:Geografija Hrvatske
Kategorija:Jadransko more
Bab el-Mandeb

mini|280px|Područje Bab el-Mandeba

**Bab el-Mandeb** (arapski: *vrata suza*) je moreuz koji dijeli Afriku i Aziju (Arapsko poluostrvo) te spaja Crveno more i Adenski zaliv (Arapsko more, Indijski okean). Na afričkoj strani moreuza je država Džibuti, a na azijskoj Jemen.

Moreuz je dobio ime (*vrata suza*) zbog opasne navigacije ili, po arapskoj legendi, po zemljotresu koji je razdvojio Afriku i Aziju i izazvao veliki broj žrtava (utapljanje).

Moreuz je strateški vrlo važan, a predstavlja i jedan od najprometnijih plovnih puteva. Širok je oko 30 km. Na azijskoj strani se nalazi rt Ras Menheli, a na afričkoj Ras Siyan. Vulkansko ostrvo Perim dijeli moreuz u dva kanala - Bab Iskender (istočni) i Dact-el-Mayun (zapadni). **Bab Iskander** (*Aleksandrov tjesnac*) je širok oko 3&nbsp;km, a dubok oko 30 m, dok je **Dact-el-Mayun** širok oko 25&nbsp;km, a dubok oko 300 m. Uz afričku obalu se nalazi arhipelag francuskog naziva Sept Freres (*Sedmero braće*).

Istočnim (*Bab Iskender*) kanalom teče jaka površinska struja prema Crvenom moru, a dubinska struja u suprotnom smjeru teče zapadnim kanalom.

## Također pogledajte 
* Arapska liga
* Magrib
* Mašrek

## Reference 
## Vanjski linkovi 
* https://www.nationalgeographic.com/history/article/bab-al-mandan-red-sea-suez-shipping-crisis-houthis-gaza

Kategorija:Indijski okean
Kategorija:Crveno more
Kategorija:Moreuzi Afrike
Kategorija:Geografija Džibutija
Kategorija:Geografija Jemena
Zastava Vanuatua

mini|200px|Zastava Vanatua

**Zastava Vanuatua** usvojena je 18. februara 1980. nakon stjecanja nezavisnosti ove tihookeanske ostrvske zemlje. Godine 1977. zastavu gotovo istih boja i simbolike kao buduća nacionalna zastava dizajnirao je lokalni umjetnik Kalontas Malon, a ubrzo zatim usvojila ju je Vanua'aku partija. Tada su na zastavu stavljene boje sa zastave Vanua'aku partije koja je predvodila revoluciju.

Zelena predstavlja prirodno bogatstvo ostrva, crvena krv ljudi i veprova, a crna narod Melanezije. Premijer Vanuatua insistirao je na žutom rubu da bi se crna isticala, a ovaj Y oblik žute boje nosi simboličko značenje evanđelja koje prolazi kroz tihookeanska ostrva (oko 90% stanovištva Vanuatua su kršćani).

Amblem na crnoj površini je veprova kljova - simbol bogatstva koji se na ostrvima nosi kao privjesak- Pored se nalaze dva lista lokalne paprati koje predstavljaju mir i 39 članica pravne pokrajine Vanuatu.

## Također pogledajte 
* Grb Vanuatua

## Reference 
## Vanjski linkovi 
Vanuatu
Kategorija:Vanuatu
Zastava Vijetnama

mini|200px|Zastava Vijetnama

Zastava Socijalističke republike Vijetnama je poznata i kao "crvena zastava sa žutom zijezdom". Usvojena je 30. novembra 1955 dok je Vijetnam bio demokratska rapublika a državna zastava je poslala poslije rata u Vijetnamu 2. jula 1976.

Zastavu je dizajnirao Nguyen Huu Tien (Vijetnamski: Nguyễn Hữu Tiến), komunista tokom revolucije protiv francuskog kolonijalizma. Revolucija je propala i on je pogubljen sa vođama revolucije.

Na zastavi se nalazi žuta zvijezda petokraka koja predstavlja vijetnamce kao narod. Njenih pet krakova predstavljaju radnike, seljake, vojnik, intelektualce i trgovce.

mini|150px|Vijetnamska zastava kulturnog nasljeđa i slobode

Neki vijetnamski imigranti koji žive izvan ove zemlje koriste zastavu bivšeg južnog Vijetnama kao svoj simbol. Amerika je priznala ovu zastavu kao Vijetnamsku zastavu kulturnog nasljeđa i slobode. Zastava stoji na na dva memorijalna mjesta u Kaliforniji i Australiji. Vijetnam se protivi ovom stavu ističući da su oni samostalna i nezavisna država sa diplomatskim odnosima sa SADom.

## Reference 
## Vanjski linkovi 
Vijetnam
Kategorija:Vijetnam
Zastava Venecuele

mini|200px|Zastava Venezuele usvojena u martu 2006
mini|200px|Zastava Venezuele sa grbom, usvojena u martu 2006

**Zastava Venezuele** potiče od 1811. Tada su usvojeje tri glavne boje ove zastave: žuta, plava i crvena i raspoređene kao tri horizanalne pruge. Zvijezde i grb su dodati kasnije.

Žuta boja na zastavi predstavlja bogatstvo, plava hrabrost a crvena nezavisnost od Španije.

U 19. vijeku na zastavu su dodali 7 zvjezdica koje su predstavljale pokrajine Venezuele, i to Barcelona, Barinas, Caracas, Cumaná, Margarita, Mérida i Trujillo, sve ujedinjene u ratu za nezavisnost. 20. novembra 1817. na zastavu je stavljene i 8. zvjezdica kao simbol novo-oslobođene provincije Guayana.

1954. usvojene su i mornarska i civilna zastava koje u gornjem desnom uglu imaju grb. Na grbu se nalazi konj u galopu, a 2006. njegov smjer trčanja je promijenjen.

Venezuela
Kategorija:Venecuela
Tvrđava Greben

mini|300px|Ostaci tvrđave Greben
**Tvrđava Greben** je srednjovjekovni utvrđeni grad koji se nalazi u Krupi na Vrbasu, 25&nbsp;km južno od Banja Luke. Prvi put se pominje u izvorima 1192. godine, a potom 1322. i 1346. godine kada gradom upravlja izvjesni Nikola.

U 14. vijeku Greben je pripadao župi Zemljanik, u oblasti Donjih Kraja. Tadašnji velikaši u Donjim Krajima, knez Grgur i Vladislav Pavlović, sinovi kneza Pavla Hrvatinića, te Grgur Stipanić predali su 1357. Greben i Glamoč Ugarskoj u zamjenu za posjed Dobra Kuća u Slavoniji. Time su ugarskog kralja priznali za seniora (gospodara), a dolina Vrbasa pala je pod vlast Ugarske. Da je Greben i narednih godina bio pod ugarskom vlašću, pokazuje dokument iz 1365. godine u kome se spominje magistar (upravnik) Bakoč kao sanski župan i kastelan tvrđava Kozara i Greben na Vrbasu.

Poznato je da su franjevci u 14. vijeku pokušali da se učvrste u Donjim Krajima. Njihovi samostani bili su organizovani po kustodijama. Prema navodima fra Bartola Pizanskog (popis datira iz 1385 godine ) postojala je Grebenska kustodija, a u podgrađu Grebena nalazila se franjevačka crkva. U to vrijeme Bosnom je vladao Tvrtko I Kotromanić.

U periodu od 1527. do 1528. godine bosanski sandžak-beg Gazi Husrev osvojio je Jajačku banovinu, a sa njom i grad Greben. Po svoj prilici, Greben je tad ozbiljno stradao. U osmanskim izvorima se pominje 1562. godine, na području nahije Jajce i to pod imenima Greben i Vrh Krupa. Čini se da je u periodu osmanske uprave grad napušten. Danas je u ruševnom stanju. Nešto bolje je sačuvana samo kula nad Vrbasom i dio bedema koji se spušta prema kanjonu rijeke.

U njegovoj blizini nalaze se i ostaci srednjovjekovnih utvrđenih gradova Zvečaj i Bočac.
## Reference 
## Vanjski linkovi 
* https://web.archive.org/web/20161014081347/http://www.panoramio.com/user/2406751?with_photo_id=22156571

G
G
Kategorija:Donji Kraji
Hakuna Matata

**Hakuna Matata** je riječ iz svahili jezika, jednostavno afričko hedonističko načelo koje znači "bez problema" ili "bez brige" i "polako". (bukvalno hakuna: "nema"; matata: "briga".) 

Animirani film *Kralj lavova* studija Walt Disney iz 1994. doveo je ovu frazu u centar pažnje na zapadu u jednoj od svojih najpopularnijih pjesama, u kojoj je prevedeno kao "bez brige". Pjesma se često čuje u Diznijevim odmaralištima, hotelima i zabavnim parkovima.

Po njoj žive (ili bar tvrde da žive) tanzanski i kenijski pripadnici Masai plemena.
## Pjesma Boney M
Godine 1983., njemačka grupa Boney M. objavila je "Jambo—Hakuna Matata", verziju pjesme "Them Mushrooms Jambo Bwana" na engleskom jeziku. Liz Mitchell je dala glavne vokale pjesme, uz Reggie Tsiboe, Frank Farian, Cathy Bartney, Madeleine Davis i Judy Cheeks. Singl je trebao biti uključen u uspješni neimenovani sedmi album grupe, koji bi trebao biti objavljen u jesen 1983. Zbog loše izvedbe na listi (48. na njemačkoj top-listi), singl na kraju nije uvršten na album ( koji je potpuno prerađen i objavljen tek u maju 1984. kao Ten Thousand Lightyears).
## Kralj lavova
Kralj lavova, dugometražni animirani film Walt Disneyja, 1994. godine, donio je ovom izrazu međunarodnu pažnju, stavljajući ga na istaknuto mjesto u radnji i posvetivši mu pjesmu. Merkat i bradavičasta svinja, Timon i Pumba, uče Simbu da treba zaboraviti svoju problematičnu prošlost i živjeti u sadašnjosti. Pjesmu su napisali Elton John (muzika) i Tim Rice (tekst), koji su taj izraz pronašli u svahili zborniku izraza. Pjesma je bila nominovana za najbolju originalnu pjesmu na dodjeli Oskara 1995., a kasnije ju je Američki filmski institut rangirao kao 99. najbolju pjesmu u historiji filma na listi od 100.
## Kontraverze
Disney je 2003. godine dobio authorship zaštitio ovu frazu od upotrebe na odjeći i obući. Prije objavljivanja remakea Kralja lavova iz 2019. godine, zaštitni znak je izazvao kontroverze u istočnoj Africi. Više od 280.000 ljudi potpisalo je peticiju na Change.org tražeći od Disneyja da odustane od zaštitnog znaka.

## U popularnoj kulturi 
* pjesma Eltona Johna, prvi put otpjevana u nekom kenijskom hotelskom bendu
* film "Kralj lavova" u kojem se nalaze likovi Hakune Matate; 

## Reference
merkat Timon i svinja Pumbaa
Kategorija:Film
Kategorija:Tanzanija
Kategorija:Kenija
Ural

* Ural (planina), planina koja dijeli Evropu od Azije
* Ural (rijeka), rijeka u Rusiji
* Ural (regija), regija u Rusiji
* IMZ-Ural, ruski motor
* Ural (automobil), marka automobila
* Ural, Krasnojarski kraj, urbano naselje u Krasnojarskom kraju u Rusiji
* Uralski savezni okrug
Girolamo Savonarola

**Girolamo "Hieronymus" Savonarola** (Ferrara, 21. septembar 1452. - Firenca, 23. maj 1498.), italijanski dominikanski svećenik.

U dominikanski samostan je stupio 1874. godine, te 1481. postao profesor i lektor Svetog pisma u samostanu sv. Marka. Zastupao je više teza, neke od njih su: besplatno opravdanje kroz vjeru u Krista, papini oprosti su bez vrijednosti, poricanje papine supermacije, ključevi nisu dani Petru već crkvi, papa je antikrist, papina ekskomunikacija je bez vrijednosti, te da je ispovijed na uho nepotrebna.

Godine 1496. u katedrali je održao propovjed u kojoj je osudio moralnu pokvarenost pape Aleksandra VI Borgie, pozvavši ljude da napuste Rim, moderni Babilon, na koga će se uskoro izliti Božiji gnjev. Dio njegova govora glasio je: "*Bježite iz Rima, jer Babilon znači zbrka, a Rim je pobrkao cijelo pismo, pobrkao je sve zablude, sve je pobrkao. bježite dakle iz Rima i pokajte se.*".

1497. Savonarola je isključen iz crkve, ali je 1498. opet počeo propovjedati protiv papine pokvarenosti. Nedugo nakon toga, zabranjeno mu je propovjedanje, povukao se u samostan, odakle je odveden pred inkvizicijski sud. Sud je čitao njegove "zablude" i zatražio od njega da ih porekne, Savonarola se nije htio odreći tog učenja, osuđen je na smrt, obješen i potom spaljen, a njegov pepeo bačen u obližnju rijeku Arno.

Martin Luther smatrao je Savonarolu pretečom reformacije. Kolika je u to vrijeme bila pokvarenost Rimske crkve svjedoči i izjava fioretinskog političara Machiavellia (1469-1527), koji je izjavio: "*Jedna od dviju stvari mora doći na Rimsku crkvu, ili potpuna propast, ili vrlo teška kazna*".

## Literatura 
* Pasquale Villari, Life and Times of Gioralamo Savanarola

Kategorija:Dominikanci
Kategorija:Reformacija
Kategorija:Katolički svećenici
Kategorija:Biografije, Ferrara
Kategorija:Rođeni 1452.
Kategorija:Umrli 1498.
Superkontinent

[mini|250px|Animacija raspada (rascjepa) [Pangeae, drevnog superkontinenta]]
**Superkontinent** je kopnena masa koja obuhvata više od jedne kontinentalne jezgre ili kratona. Skup kratona i sraštenih terena koji oblikuju Evroaziju označavaju se danas kao superkontinent.

## Historija 
Paleogeografi koriste termin *superkontinent* za označavanje jedinstvene kopnene mase koja se sastoji od svih modernih kontinenata. Najraniji poznati kontinent Rodinia razlomio se prije otprilike 750 miliona godina. Jedan od fragmenata uključivao je velike dijelove kontinenata koji se danas nalaze na južnoj hemisferi. Pomicanje kontinenata je ponovo okupilo fragmente Rodinije zajedno, ali u različitoj konfiguraciji tokom paleozoika, stvorivši najpoznatiji superkontinent Pangeju. Pangea se na kraju razlomila na sjeverni i južni superkontinent, Lauraziju i Gondvanu.

Moderna proučavanja pokazuju da se superkontinenti formiraju u ciklusima tako da se okupljaju zajedno, pa ponovno lome kroz tektoniku ploča ugrubo svakih 250 miliona godina. Nedavno su dr. John J. Rogers i dr. M. Santosh predložili postojanje starijeg superkontinenta Kolumbije koji se oblikovao i razlomio tokom razdoblja od prije 1,8 do 1,5 milijardi godina (1.8-1.5 Ga).

## Geologija 
Superkontinenti blokiraju tok topline iz Zemljine unutrašnjosti, te stoga uzrokuju pregrijavanje astenosfere. Pri tome se litosfera počinje izdizati i pucati, a magma koja se izdiže uzrokuje razmicanje fragmenata. Trenutno se raspravlja o načinu na koji se superkontinenti ponovno oblikuju, da li pomicanje kontinenata ponovno spaja kontinente nakon putovanja oko planeta ili se oni spajaju ponovo nazad nakon što su se razmaknuli.

U ostalim nukama poput historije i geografije kopnene mase povezane prevlakom također se smatraju superkontinentima ili samo kontinentima poput Amerike. Neki historičari spojenu kopnenu masu Afrike i Evroazije nazivaju superkontinentom Afrika-Evroazija, ali on zapravo nije geološki superkontinent.

### Djelimični popis 
Djelimični *(nepotpuni)* spisak glavnih superkontinenata tokom prošlosti:

* Evroamerika
* Gondvana
* Laurazija
* Nena
* Afroevroazija

### Djelimični popis hronološkim redom 
Djelimični *(nepotpuni)* popis superkontinenata obrnutim hronološkim redom *(stratolitičkim redom)* koji je obuhvatao gotovo sve zemlje u vremenu:

*Pangaea Ultima ili Amazija *(prije ~250 &ndash; ~400 miliona godina od danas)*
*Evroazija *(današnji superkontinent)*
*Pangea *(prije ~300 &ndash; ~180 miliona godina)*
*Pannotia *(prije ~600 &ndash; ~540 miliona godina)*
*Rodinia *(prije ~1.1 &ndash; ~750 miliona godina)*
*Kolumbija *(prije ~1.8 &ndash; 1.5 Ga)*
*Kenorland *(prije ~2.45 &ndash; ~2.10 Ga)*
*Ur *(prije ~3 Ga, vjerovatno nije bio superkontinent; ali je do sada najraniji poznati kontinent. Ur je ipak bio najveći, možda čak jedini kontinent prije tri milijarde godina, pa neki tvrde da je Ur svojevremeno bio superkontinent, čak iako je bio manji nego što je danas Australija*

## Također pogledajte 
* Globalno zatopljenje
* Laurazija

## Vanjski linkovi 
*Palaeos.com: Opća historija Zemlje
*Projekt Paleomap &mdash; Christopher R. Scotese

*
Kategorija:Historijska geologija
Bono

**Paul David Hewson**, poznatiji kao **Bono**, odnosno **Bono Vox** irski je muzičar. Frontmen je grupe U2. Rođen je kao drugo dijete u porodici (ima starijeg brata Normana). Kao dječak, Paul je bio fasciniran šahom i umjetnošću. Sa 15 godina pogađa ga strašna tragedija: na djedovoj sahrani umire mu majka. Mnogi kažu da je taj događaj uveliko utjecao na njega te ga učinio saosjećajnim s ljudima koji pate.

1976. Paul se javio na oglas Larryja Mullena Jr.-a, koji je tražio članove za osnivanje benda, i s njim, Daveom Evansom (poznatiji kao The Edge), Adamom Claytonom i Dikom Evansom (Daveov brat) osnovao bend "Feedback" (kasnije *U2*). Otprilike u isto vrijeme Paul dobija nadimak "Bono Vox" po dućanu sa slušnim aparatima u ulici O'Connell u Dublinu (nadimak mu je dao prijatelj Guggi, danas poznati slikar).

S vremenom, Bono je izrastao u izvrsnog vokala i tekstopisca, ali, za razliku od ostalih rock-zvijezda, svoje vrijeme i novac odlučuje trošiti na humanitarne pothvate te svoju slavu iskoristiti u humanitarne svrhe (*Live Aid*, *Conspiracy Of Hope - Amnesty International Tour*, *Free Burma*, *Jubillee 2000*, *NetAid*, *Children of Chernobil*, *DATA*, *Red Campaign*).
 
Danas je Bono nekima više poznat kao borac protiv ekstremnog siromaštva i politički aktivist nego kao muzičar, što je stvar koju mu često predbacuju mnogi, uz obaveznu opasku da bi bolje bilo da se bavi samo muzikom. Nasuprot tome, Bono je i dalje jedna od najzapaženijih i najutjecajnijih osoba u rock-muzici.

## Također pogledajte 
* Koncert U2-a u Sarajevu

## Vanjski linkovi 
* Službena stranica *U2-a*

Kategorija:Rođeni 1960.
Kategorija:Irski muzičari
Kategorija:Irski pjevači
Kategorija:Živi ljudi
Kategorija:Biografije, Dublin
Lois Lane

**Lois Joanne Lane-Kent** je fiktivna ličnost koja se prvi put pojavljuje u stripovima Supermena. Lois je tokom vremena bila supermenov glavni romantični interes i u današnjim izdavanjima stripa ona je udata za supermena. Kao i njegov alter ego Clark Kent, Lois je žurnalistkinja u fiktivnoj izdavačkoj kući “The Daily Planet”. U današnjim izdanjima ona zna da je Clark Kent u isto vrijeme supermen. Zadržala je svoje djevojačko prezime zbog poslovnih razloga.

## Historija
Fizički izgled je baziran po modelu Joanne Carter sa kojom se Joe Shuster, jedan od kreatora Superman stripova, oženio. Karakter je baziran po tome od glumice Lola Lane koja je glumila ulogu od Torchy Blane, žurnalistkinja istoimene serije filmova 1930’ih godina.

Njen karakter se mjenjao kroz godine zaviseći o trenutnoj poziciji žena u društvenoj zajednici ali u suštini je ostao isti kroz vremena. Njene najpoznatije osobine su to da je odlučna i da ima jaku volju u skoro svemu što radi. To se često pokazalo u pričama kada se takmiči sa rivalom, Clark Kentom, iako je sa njim u relaciji, ko će napisati bolju publikaciju u novinama gdje rade zajedno kao partneri.
Tradicionalno se uvjek hladnokrvno ponašala prema Clarku koji je u njenim očima bio nula naspram njegovog drugog identiteta, Supermena.
Lois je ćerka od Ellen i Sam Lane. U starijim stripovima, njeni roditelji su farmeri. U modernim stripovima Sam je penzionisani oficir koji je trenirao Lois mnogim borilačkim vještinama i korištenju mnogih vrsta vatrenog oružja. 
Lois ima mlađu sestru koja se zove Lucy.

Kategorija:Superman
Kategorija:Animirani likovi
Oaza

[mini|300px|desno|Oaza u [Libija|libijskom dijelu Sahare]]
**Oaza** (kasnolatinski *oasis*, koptski *ouahe*) je površinom ograničeno područje gdje postoji dovoljna količina vode za bujnu vegetaciju. U užem smislu riječi, odnosi se na takva područja u pustinjama, gdje ima važnu ulogu za život kako biljki tako i životinja.

Oaza je zeleno ostrvo u sušnom okolišu, najčešće u pustinjama. Može biti nastanjena, ali i nenastanjena, s intenzivnom poljoprivredom, ali i samo s nekoliko palmi. Ako je nastanjena, obradive površine se obično umjetno navodnjavaju. Poljoprivreda je najčešće organizirana na način, da se ista obradiva površina istovremeno koristi za više kultura. Između i ispod najviših stabala, uglavnom palmi datula koje su najviše, sade ili siju se druge kulture, kao narandže, kukuruz i niz drugih korisnih biljki. Polja u oazama su najčešće kvadratna, oivičena kanalima za navodnjavanje. Naselja su uz rub navodnjavanih površina, a obrada je vrlo radno intenzivna.

## Vrste oaza 
Oaze se razlikuju pojavnim oblikom vode u njima.
* Oaza s podzemnom vodom
* Arteška oaza
* Oaza s dubokim bunarima
kao i nekoliko vrsta oaza do kojih su ljudi na razne načine doveli vodu.

## Vanjski linkovi 
* Pustinja i oaze
* Svijet oaza
* Rad univerziteta u Hamburgu o oazama i srodnim temama


Kategorija:Lakustrinski oblici reljefa
Kategorija:Putne stanice
Rt Oštra

**Rt Oštra** na poluostrvu Prevlaci najjužniji je dio Dalmacije i Hrvatske.

Površina mu je oko 1 km2, dug je 2,5&nbsp;km, a širok od 170 do 480 m. Njegov položaj na ulazu u Boku kotorsku geostrateški je važan, pa je od 1955. godine zbog vojnih razloga bio zatvoreno područje. Poslije proglašenja hrvatske nezavisnosti 1991., tadašnja Jugoslavija prisvajala je Oštru radi sigurnosti Boke kotorske u kojoj je bio smješten najveći dio njene ratne mornarice. Konavle je 1991. i 1992. godine okupirala jugoslavenska vojska, a poslije njenog povlačenja na rtu je uspostavljena demilitarizovana zona pod nadzorom Ujedinjenih Naroda. Mirovna misija završena je krajem 2002. kada je na Prevlaci prvi put istaknuta hrvatska zastava.

## Reference 
## Vanjski linkovi 
Kategorija:Geografija Hrvatske
Zastava Uzbekistana

mini|desno|300px|Zastava Uzbekistana
**Zastava Uzbekistana** je usvojena 18. novembra 1991. Postoji nekoliko teorija o simboličkom značenju ove zastave:

Po prvoj teoriji 12 zvijezda predstavlja 12 administrativnih jedinica (*viloyat*) zemlje. Plava pruga predstavlja nebo, bijela pravdu, zelena širokogrudnost, a dvije uske crvene pruge predstavljaju snagu. Polumjesec predstavlja ili ponovno javljanje i obnovu zemlje nakon njenog dugog utapanja u Sovjetskom Savezu ili tradiciju islamske kulture, vjere kojoj pripada većina stanovništva.

Po drugoj teoriji 12 zvijezda predstavlja ili 12 mjeseci ili 12 znakova zodijaka, bijele pruge predstavljaju pamuk, glavni usjev ove zemlje, a polumjesec islam.

Po trećoj teoriji plava poja predstavlja vodu, bijela mir, zelena prirodu, a crvena životne sile koje to sve objedinjuju.

Sve interpretacije ove zastave po kojima boje nose značenje vezano za islam se kose sa sekularnom politikom ove zemlje. Jedina veza zastave sa islamom je bijeli polumjesec.

## Također pogledajte 
* Grb Uzbekistana

## Reference 
## Vanjski linkovi 
* https://gov.uz/en/uzspace/news/view/66057

Uzbekistan
Kategorija:Uzbekistan
Jadranka Miličević

**Jadranka Miličević** (1957, Sarajevo), aktivistkinja, mirovnjakinja i feministkinja, borkinja za ženska prava i uspostavu trajnog mira u zemlji i regionu.

### Biografija
Rođena je 1957. u Sarajevu. Bila je članica „Žena u crnom“ (Beograd) koje su u vrijeme ratova devedesetih pružale otpor i danas je dio Međunarodne mreže Žena u crnom. 
Godine 1997. sa svojim kolegicama formirala je prvu žensku feminističku grupu Udruženje građanki „Žene Ženama“ u Sarajevu, a 2005. godine i feminističko-aktivističku organizaciju Fondacija CURE na čijem čelu se nalazi.

Jedna je od članica Organizacionog odbora za organizovanje prve Povorke ponosa u Sarajevu koja je održana 2019. Pokrenula je brojne humanitarne akcije na lokalnom i regionalnom nivou. Radila je i za CARE International Balkans i bila odgovorna je za regionalni projekat „Aktivna inkluzija i prava Romkinja na Zapadnom Balkanu“ kroz koji je davala podršku i osnaživala Romkinje u Srbiji, Hrvatskoj, Crnoj Gori i BiH u procesu prepoznavanja vlastitih prava s namjerom stvaranja njihove bolje budućnosti.

### Nagrade
„Snaga izvrnosti“ Udruženja poslovnih žena BiH za društveni angažman    
Mirovna nagrada Mreže za izgradnju mira za rad na izgradnji mira, promicanju tolerancije i ljudskih prava 
„100 heroina svijeta“, Rocherster, New York, USA 
Nagrade za životni doprinos u oblasti slobode govora i izražavanja, Festivalu Sloboda narodu  
Zahvalnice Grada Sarajevo za 2023. povodom 6 aprila dana Grada Sarajeva

### Izbor iz koautorskih publikacija i tekstova
Žena u javnom prostoru Bosne i Hercegovine, Fondacija Infohouse 
Legacy of Yugoslavia’s Abortion Rights Faces Challenges in Successor States, BalkanInsight 
Pamtimo, Feminističke sveske

### Izbor iz izdavačkih publikacija
Aktivizam u ženskom pokretu u  Bosni i Hercegovini ‒ Izazovi, iskoraci  i društvene promene, Zlatiborka Popov-Momčinović, Fondacija CURE 
Ekonomski osnaŽENE, Maida Zagorac, Fondacija CURE

Rodno zasnovano nasilje, mijenjanje pravila i praksi – pregled stanja u BiH, Srbiji, Hrvatskoj i Crnoj Gori, Maja Šenk, Fondacija CURE 
Zabilježene Žene i javni život Bosne i Hercegovine u 20. vijeku, Fondacija CURE, Sarajevski otvoreni centar
## Reference 
## Vanjski linkovi
Kategorija:Rođeni 1957.
Kategorija:Biografije, Sarajevo
Kategorija:Bosanskohercegovački aktivisti
Kategorija:Bosanskohercegovačke feministkinje
Kategorija:Živi ljudi
Zastava Urugvaja

mini|200px|Zastava Urugvaja

**Zastava Urugvaja** (Pabellón Nacional) se sastoji od devet jednakih horizontalnih pruga bijele i plave boje. U uglu se nalazi bijela podloga na kojoj je majsko sunce sa 16 sunčevih zraka.
Zastava je prvi put usvojena 16. decembra 1828 i tada se sastojala od 17 pruga. 11. jula 1830. broj pruga je sveden na devet. 

Pruge na zastavi predstavljaju devet glavnih tregiona zemlje. Cijelokupni dizajn podsjeća na zastave Grčke i SADa.

Osim ove zastave koriste se još dvije zvanične zastave zemlje. Zastava Artigasa, i zastava Treinta y Tres (Prema dekretu izdatom 18. februara 1952). Ove dvije zastave su priznate iz historijskih razloga a sve tri vise pred zgradom vlade.

## Reference 
## Vanjski linkovi 
Urugvaj
Kategorija:Urugvaj
Zastava Ujedinjenih Arapskih Emirata

mini|200px|Zastava Ujedinjenih Arapskih Emirata
mini|200px|Civilna zastava Ujedinjenih Arapskih Emirata

Zastava Ujedinjenih Arapskih Emirata je usvojena 2. decembra 1971. godine. Sastavljena je od Pan-Afričkih boja koje simboliziraju arapsko jedinstvo: crvene, zelene, bijele i crne.

Osim toga boje imaju i simboličko značenje:
*zelena - plodnost,
*bijela - neutralnost,
*crna - naftno bogatstvo,
*crvena - jedinstvo.

Brodovi trgovačke mornarice označeni su nešto drugačijom zastavom: osnova je crvene boje a u njenom uglu nalazi se državna zastava.

## Također pogledajte 
* Grb Ujedinjenih Arapskih Emirata

Ujedinjeni Arapski Emirati
Kategorija:Ujedinjeni Arapski Emirati
Vis

**Vis** je ostrvo u Jadranskom moru, na hrvatskom dijelu Jadrana.

## Položaj 
Ostrvo Vis je najudaljenije veće ostrvo u grupi srednjodalmatinskih ostrva. Od dalmatinske obale Vis je udaljen 45 do 55&nbsp;km, u zavisnosti od koje se njegove tačke mjeri ova udaljenost. Najbliže veće ostrvo Hvar udaljen je od Visa 18&nbsp;km, a do najbliže italijanske obale iz grada Visa ima oko 147&nbsp;km. Površina ostrva je 90,3&nbsp;km2, dok je površina viškog arhipelaga (Palagruža, Biševo, Sv. Andrija, Budihovac, Jabuka, Brusnik i dr.) oko 103&nbsp;km2. Dužina obale Visa je oko 77&nbsp;km.  Ostrvo Vis je povezano redovnim trajektnim linijama sa Splitom te u ljetnim mjesecima s Anconom i Pescarom na italijanskoj obali.

## Klima 
Ostrvo Vis pripada jadranskom tipu sredozemne klime vrućih i suhih ljeta te blagih i vlažnih zima. Srednja godišnja temperatura je iznad 16&nbsp;°C. Prosječna temperatura je ljeti za stepen do dva niža nego na kopnu, a zimi za stepen do dva viša. Prosječna godišnja količina padavina je oko 800&nbsp;mm po m2, što je nešto manje nego na susjednim ostrvima i kopnu, dok zbog svoje geološke građe ostrvo ima više izvora pitke vode nego susjedna ostrva.

## Ekonomija 
U 19. vijeku i prvoj polovini 20. vijeka je naročito bilo razvijeno ribarstvo i prerada ribe (sedam tvornica u Komiži prije Drugog svjetskog rata). Gradić Vis i sela u unutrašnjosti ostrva su bili više orjentisani na vinogradarstvo. 1910. godine gotovo 1/3 površine ostrva je bila pod vinogradima, koji su opskrbljivali tržište čitave Habsburške monarhije.

Kategorija:Ostrva u Hrvatskoj
*
Kategorija:Ostrva u Jadranskom moru
Zastava Ugande

mini|200px|Zastava Ugande

**Zastava Ugande** je usvojena 9. oktobra 1962. dana kada je Uganda stekla nezavisnost od Ujedinjenog Kraljevstva. 

Sastoji se od 6 jednakih horizontalnih pruga crne, žute i crvene boje poredanih ovim redom dva puta. U sredini zastave nalazi se bijeli krug u kojem je simbol Ugande ptica Balearica regulorum.

Boje nose simboličko značenje: crna predstavlja narod Afrike, žuta afričko sunce, a crvena, boja krvi kojom su svi Afrikanci povezani, predstavlja afričko jedinstvo.
Ptica je tu zbog svoje nježnosti i povezanosti sa vojnom značkom ugandske vojske.

## Reference 
## Vanjski linkovi 
Uganda
Kategorija:Uganda
Trinaest kolonija

**Trinaest kolonija** () je naziv za grupu britanskih kolonija na istočnoj obali Sjeverne Amerike, osnovane tokom 17. i 18. vijeka, koje su proglasile nezavisnost od Kraljevine Velike Britanije 1776. godine i formirale Sjedinjene Američke Države. Tih trinaest kolonija su: Delaware, Pennsylvania, New Jersey, Georgia, Connecticut, Massachusetts Bay, Maryland, South Carolina, New Hampshire, Virginia, New York, North Carolina i Rhode Island and Providence Plantations.

Najstarija od ovih kolonija Virginia, osnovana je 1607. godine, a posljednja Georgia 1733. godine.

Kolonije su uživale izvjesnu političku i pravnu autonomiju, koja se oslanjala dijelom na običajno pravo i „osnovne sporazume“ lokalnih dosljednika, a dijelom na „povelje“, tj. ustavotvorne akte o kolonijama, koje je dala engleska kruna. Englesko pravo, kako je 1892. godine pisao Friedrich Engels „u toku vijekova sačuvalo je i presadilo u Ameriku i kolonije najbolji dio one lične slobode, lokalne samouprave i obezbjeđenja od svake intervencije, osim sudske – jednom riječju, one starogermanske slobode koje su na kontinentu, pod vlašću apsolutnih monarhija, potpuno izčezle.

Između kolonija postojale su razlike. Rijeka Potomac dijelila je sve kolonije na dvije grupe: sjevernu i južnu. U južnim kolonijama, koje su starije po postanku, preovladavala je plantažerska privreda sa aristokratiziranim zemljoposjednicima, za koje su radili siromašni bijelci i robovi – crnci. U sjevernim kolonijama (Nova Engleska) preovladavala je farmerska privreda sa snažno razvijenim pomorstvom. Izvršnu vlast u kolonijama vršio je guverner imenovan u Londonu. Pomagalo mu je vijeće čije članove je sam imenovao. Vlast je organizovana po ugledu na Englesku. Postojalo je izborno predstavničko tijelo koje je imalo zakonodavnu i sudsku nadležnost, a po engleskom modelu organizovana je i lokalna samouprava. Kolonisti su sa sobom donijeli i englesko pravo.

Britanska restriktiva ekonomska politika izazivala je veliko nezadovoljstvo buržoazije u kolonijama. Kolonijama je bilo zabranjeno emitovanje novca, ograničena je industrijska proizvodnja, određeni proizvodi mogli su se izvoziti u Englesku, na uvoz američkih proizvoda bile su velike carine a iz Evrope se roba mogla uvoziti samo na britanskim brodovima.

Posebno nezadovoljstvo izazvao je Zakon o pečatima (*Stamp Act*) iz 1765. godine prema kome je uvedeno novo poresko opterećenje za kolonije.  je odbio plaćanje ovog poreza. Usvojena je Deklaracija o pravima Amerikanaca kojom se odbacuju svi direktni porezi i proglašava bojkot britanske robe. Zakon o pečatima je britanski parlament ukinuo 1766. godine

U kolonije je 1767. godine uveden porez na industrijske proizvode. Da bi stvorila presedan za naplatu poreza, Engleska je 1773. godine ukinula visoke carine na čaj koji se uvozio u američke kolonije, ali je uvela relativno nizak porez na taj artikal.

## Također pogledajte 
* Američka revolucija

Kategorija:Historija Sjedinjenih Američkih Država
Kategorija:Trinaest kolonija
Premijer liga Engleske

**Premijer liga Engleske** jest profesionalna engleska nogometna liga, i predstavlja najviši rang u engleskom nogometu.

Liga je osnovana 20. februara 1992. godine, te postala nasljednik Football League First Division. Ubrzo je postala najgledanija i najbogatija svjetska nogometna liga. Također se, po uspješnosti u evropskim takmičenjima prema UEFA-inim koeficijentima nalazi na prvom mjestu, ispred španske La Lige i italijanske Serie A.
 
Od ukupno 49 klubova koji su se takmičili u Premijer ligi, samo sedam su osvajali naslov: Manchester United (13), Manchester City (8), Chelsea (5), Arsenal (3),  Liverpool (2), Blackburn Rovers (1) i Leicester City (1).

## Sponzori 
Sponzorstvo u FA-u je uvedeno 1993. godine. Sponzori su mogli određivati sponzorsko ime lige. Dva dosadašnja sponzora su:

* 1992.–1993.: **Bez sponzora** (FA Premier League)
* 1993.–2001.: **Carling** (FA Carling Premiership)
* 2001.–2004.: **Barclaycard** (Barclaycard Premiership)
* 2004.–2007.: **Barclays** (FA Barclays Premiership)
* 2007.–2016.: **Barclays** (Barclay's Premier League)''''*
* 2016.–*Trenutno'': **Bez sponzora** (Premier League)

## Struktura 
U ligi se takmiči 20 klubova, po dvostrukom liga sistemu, po dvije utakmice svako sa svakim (38 kola). Na kraju sezone, najbolje tri ekipe osiguravaju plasman u grupnu fazu Lige prvaka, dok četvrtoplasirana ekipa ostvaruje plasman u play-off. Ekipe koje završe na petom i šestom mjestu ostvaruju plasman u Evropsku ligu.

Tri posljednjeplasirana kluba na kraju ispadaju u niži rang, Championship, a prva dva kluba iz te lige, zajedno sa pobjednikom razigravanja (ekipa koje su završile na pozicijama od 3. do 6. mjesta), plasiraju se u Premijer ligu.

## Klubovi u sezoni 2019/20.
## Prvaci
|valign="top"|

|valign="top"|

|valign="top"|

|}

### Uspjesi po klubovima
## Najbolji strijelci 
## Igrači s najviše nastupa 
## Reference 
## Vanjski linkovi 
* Službeni sajt
* Football-Lineups

Kategorija:Osnivanja u 1992.
Kategorija:Nogometna takmičenja u Engleskoj
Kategorija:Premier League
Kategorija:Prve lige Engleske
Kategorija:Nogometna takmičenja u Ujedinjenom Kraljevstvu
Engleska
Stamford

**Engleska**:
* Stamford (Lincolnshire)

**SAD**:
* Stamford (Connecticut)
* Stamford (Nebraska)
* Stamford (Texas)
* Stamford (Vermont)
* Stamford (New York)
* Stamford (New York City)
Spisak političkih stranaka u Sjedinjenim Američkim Državama

U Sjedinjenim Američkim Državama najveće političke stranke su Demokratska i Republikanska stranka. Sva mjesta u Kongresu pripadanu isključivo pripadnicima ovih stranaka, a predsjednik SAD-a je uvijek iz jedne od njih.

Historijski gledano, Demokrati su najviše bili zastupljeni na jugu države, a njeni zastupnici, okupljeni oko Jeffersona Davisa, bili su antifederalisti. S druge strane, Republikanci, na čelu sa Alexandrom Hamiltonom, su sa sjevera, te su oni bili federalisti, i zastupali su interese industrijalaca i bili su protiv ropstva.

## Aktivne stranke 
### Najveće stranke 
## Također pogledajte 
* Politika Sjedinjenih Američkih Država

## Napomene 
## Reference 
Kategorija:Spiskovi
Sjedinjene Američke Države
*
Kategorija:Politika Sjedinjenih Američkih Država
Kategorija:Spiskovi vezani za Sjedinjene Američke Države
Sarajevska zaobilaznica

**Sarajevska zaobilaznica** će biti javna cesta duga oko 17 kilometara, sa dva puta po dvije saobraćajne trake plus zaustavne trake, što čini puni profil autoputa.
Počinje od kraja prve dionice autoputa Sarajevo - Zenica na sjeveroistoku.

## Izgradnja 
Pocetak radova je najavljen za 17. oktobar 2007 godine. 

Na dionici Jošanica - Butila (5,7 km) izgradit će se tunel Ostrik (dužina 270 metara), te tunel Ožega (dužina 400 metara). Na dijelu Butila - Vlakovo tunel Treševine, približne dužine od oko 165 metara, izgradit će se na principu "presijeci i pokrij". Zaobilaznica od Jošanice do Blažuja uključuje sedam vijadukata, od kojih dva idu preko meandera rijeke Bosne.

Dionica Butila - Briješće (3,5 km) - ul. Safeta Zajke (1,4km) uključuje vijadukt dužine 954 metra nad dvjema željezničkim trakama i buduću zaobilanicu Briješće, kao i 120 metara dug nadvožnjak preko željezničke trake između dionice Briješće i ul. Safeta Zajke. Na ovoj dionici neće biti tunela.

Planirana je i izgradnja najveće petlje (Petlja Butila) na tri nivoa, koja je uključena i u ovaj prvi dio zaobilaznice od petlje u Jošanici do Butila.

Većina radova će biti finansirana sredstvima Evropske banke za obnovu i razvoj (EBRD) koja je izdvojila oko 118 miliona eura na šta Vlada Federacije BiH dala saglasnost.

## Reference 
## Vanjski linkovi 
Obilaznica Sarajevo

Kategorija:Autoputevi u Bosni i Hercegovini
Kategorija:Saobraćaj u Sarajevu
Bazik

**Bazik** je naseljeno mjesto u općini Domaljevac-Šamac, Bosna i Hercegovina.

## Historija 
Naselje se do rata u Bosni i Hercegovini (1992–1995) u cjelini nalazilo u sastavu općine Bosanski Šamac (današnji Šamac).

## Geografija 
Zapadno od Bazika nalazi se naselje Grebnice, a istočno naselje Domaljevac. Bazik je smješten na krajnjem sjeveru Bosne i Hercegovine, neposredno uz rijeku Savu. Naselje se prostire uz autocestu Orašje - Bosanski Šamac.

## Stanovništvo 
## Reference 
## Vanjski linkovi 
* Zvanični sajt općine Domaljevac-Šamac
Underclass Hero

**Underclass Hero**  je album kanadske rock grupe Sum 41. Radi se o petom studijskom albumu i prvom album bez gitariste Davea Baksha. Album će biti izdat 24. jula 2007.

## Spisak pjesama
# Underclass Hero
# Walking Disaster
# Speak of the Devil
# Dear Father (Complete Unknown)
# Count Your Last Blessings
# Ma Poubelle
# March of the Dogs
# The Jester
# With Me
# Pull the Curtain
# King of Contradiction
# Best of Me
# Confusion and Frustration in Modern Times
# So Long, Goodbye
# Look At Me

## Članovi grupe
*Deryck Whibley - gitara, vokal
*Dave Baksh - gitara
*Cone McCaslin - bas-gitara
*Steve Jocz - bubnjevi

Kategorija:Albumi Sum 41-a
Kategorija:Albumi iz 2007.
Velika jezera (regija)

250px|mini|Države Velikih jezera označene crvenim na mapi
**Regija Velikih jezera** je regija koja uključuje upravne jedinice u SAD-u i Kanadi, koje se nalaze oko Velikih jezera.

Sa kanadske strane, obuhvata provinciju Ontario.

U SAD-u, pojam „Velika jezera” je izraz kojeg se često koristi za pravljenje razlike između ove regije od ostatka Srednjeg Zapada. Ovo se čini iz razloga što postoji vodilja u ovoj regiji ka većoj urbaniziranosti te u liberalnijem političkom i socijalnom okružju, u poređenju sa cijelim Srednjim Zapadom. *(također pogledajte: Treća obala)*

Američke savezne države koje se nalaze u ovoj regiji su:

* Illinois
* Indiana
* Ohio
* Michigan
* Minnesota
* New York
* Pennsylvania
* Wisconsin

## Također pogledajte
*Spisak regija u SAD-u

## Vanjski linkovi
*Info mreža
*Midwest Lakes Policy Center 
*Program zaštite prirode

Kategorija:Geografija Sjedinjenih Američkih Država
Kategorija:Geografija Kanade
Popis stanovništva u Bosni i Hercegovini 1953.

[mini|270x270piksel|Stanovništvo [Bosna i Hercegovina|Bosne i Hercegovine po naseljima prema popisu iz 1991; Jugosloveni (neopredjeljeni)1 - ljubičasta, Srbi - plava, Hrvati - narandžasta.]]
**Popis stanovništva u Bosni i Hercegovini** izvršen u martu 1953, kao dio Popisa stanovništva u Jugoslaviji i predstavljao je drugi po redu popis stanovništva SFRJ, objavljen 31. marta iste godine. Po popisu stanovništva na površini od 51.221&nbsp;km2 1953. u BiH živjelo je 2.847.459 stanovnika.

Administrativna organizacija u Bosni i Hercegovini je bila gotovo identična onoj iz 1948, s tim da je kotar Odžak ukinut i pridružen kotaru Modriča. Na popisu 1953. nije postojala mogućnost izjašnjavanja kao Musliman (Bošnjak).

## Osnovni podaci 
* Broj stanovnika: 2.847.459
* Broj stanovnika ženskog spola: 1.461.900 ( +76.341) 
* Broj stanovnika muškog spola: 1.385.559
* Broj žena u odnosu prema broju muškaraca 1055 : 1000
* broj domaćinstava: 565.212
* veličina prosječnog domaćinstva: 5.0 članova/domaćinstvu
* gustoća naseljenosti: 55.6 stanovnika /km2
* prosječna starost žena: -
* prosječna starost muškaraca: -

## Ukupni rezultati po nacionalnoj osnovi
## Stanovništvo, općine i naselja
### Srez Banja Luka
### Srez Bihać
### Srez Brčko
## Reference 
## Također pogledajte 
* Bošnjaci i popisi stanovništva

Kategorija:1953. u Bosni i Hercegovini
1953
Kategorija:1953. u Jugoslaviji
BiH
Kategorija:Historija SR Bosne i Hercegovine
Tlo

mini|Tlo
**Tlo** je rahli površinski dio Zemljine kore u što ubrajamo: prah, glinu, pijesak, šljunak, mješavine pijeska, šljunka i praha. Tlo nastaje mehaničkim trošenjem svih vrsta stijena. Zavisno od vrste tla, ono može povećavati svoj volumen ili ga smanjivati (ovisno o postotku vode koju sadrži). Tlo je nehomogeno i znatno je deformabilnije (stišljivije) od stijena.

Tla prema vrsti dijelimo na: 
* **koherentna tla** - to su vezana tla - prah, glina, organsko tlo;
* **nekoherentna tla** - nevezana tla - šljunak, pijesak i njihove smjese.

U tlo neki svrstavaju još i treset (tj. ugljen, koji se najčešće nalazi u šljuncima, između proslojaka). Nauka o tlu u građevinarskom smislu može se podjeliti prema područjima izučavanja na dva glavna dijela: mehanika tla i statika tla. Grana geologije koja se bavi proučavanjem tala zove se pedologija.


Kategorija:Granularni materijali
Kategorija:Prirodni materijali
Kategorija:Prirodni resursi
Kategorija:Hortikultura
Kategorija:Upravljanje zemljištem
Hookeov zakon

mini|250px|Opruga za koju vrijedi **Hookeov zakon**
**Hookeov zakon** kaže da je deformacija tijela proporcionalna primijenjenoj sili pod uvjetom da se ne pređe granica elastičnosti tijela. Kada se sila ukloni tijelo će se vratiti u svoj prvobitni oblik. Zakon je otkrio engleski fizičar Robert Hooke 1676. Nakon prelaska deformacija u plastične, prestaje proporcionalnost, te tako ulazimo u zone tečenja materijala, i u najgorem slučaju granicu loma. Hookeov dijagram' (dijagram naprezanja) grafički opisuje zavisnost sile i izduženja/skraćenja. Ako se zanemari specifičan slučaj presjeka materijala, onda se prikazuje zavisnost napona i procentualnog izduženja/skraćenja elementa. Za plastične deformacije, ova se zavisnost određuje eksperimentalno, odnosno na kidalici.

Ako se tijelo na elastičnoj opruzi pomakne iz ravnotežnog položaja, tj. ako se opruga rastegne ili stisne, djelovat će povratna sila (elastična sila opruge), koja će nastojati tijelo vratiti u ravnotežni položaj. Iznos te sile je proporcionalan pomaku tijela iz ravnotežnog položaja. Dakle, ako je pomak *x*, povratna sila je:

:*F = −kx*,

a koeficijent proporcionalnosti *k* je konstanta opruge (ovisi o njenim dimenzijama, obliku i materijalu od kojega je izrađena).

## Također pogledajte 
* Mehanički napon
* Deformacija (mehanika)
* Pritisak

## Vanjski linkovi 
Kategorija:Mehanika kontinuuma
Kategorija:Elastičnost (fizika)
Kategorija:Mehanika čvrstih tijela
Kategorija:Mašinstvo
Didier Drogba

**Didier Yves Drogba Tébily** nekadašnji je nogometaš iz Obale Slonovače.

## Karijera 
U dobi od pet godina preselio se u Francusku. Nogometnu karijeru počeo je u Levalloisu, a prvi profesionalni ugovor potpisao je za Le Mans, koji je tada nastupao u Ligue 2. Nastupao je još za Guingamp i Marseille.

Godine 2004. prešao je u Chelsea, gdje je postao jedan od ključnih igrača te je svojim dobrim igrama doprinio klubu pri osvajanju Premijer lige 2005. i 2006., igranju u finalu Lige prvaka 2008. te osvajanju Lige prvaka u sezoni 2011/12.

Nastupao je i za reprezentaciju Obale Slonovače, kojoj je svojim golovima osigurao nastup na svjetskim prvenstvima 2006. i 2010.

Nakon jednogodišnje avanture u Kini, 28. januara 2013. potpisao je za turski Galatasaray na godinu i po. Dana 19. maja 2014. objavio je da odlazi iz Galatasaraya.

Nakon dvije godine, 2014. ponovo se vratio u Chelsea.

## Reprezentacija 
Izvor:

## Reference 
## Vanjski linkovi 
* 
* 
* 

Kategorija:Rođeni 1978.
Kategorija:Nogometaši Obale Slonovače
Kategorija:Biografije, Abidjan
Kategorija:Nogometaši Le Mansa
Kategorija:Nogometaši Guingampa
Kategorija:Nogometaši Olympique Marseillea
Kategorija:Nogometaši Chelseaja
Kategorija:Nogometaši Galatasaraya
Kategorija:Nogometaši Shanghai Shenhue
Kategorija:Nogometaši CF Montréala
Kategorija:Nogometaši Phoenix Risinga
Kategorija:Igrači na Afričkom kupu nacija 2006.
Kategorija:Igrači na Afričkom kupu nacija 2008.
Kategorija:Igrači na Afričkom kupu nacija 2010.
Kategorija:Igrači na Afričkom kupu nacija 2012.
Kategorija:Igrači na Afričkom kupu nacija 2013.
Kategorija:Igrači na Svjetskom prvenstvu u nogometu 2006.
Kategorija:Igrači na Svjetskom prvenstvu u nogometu 2010.
Kategorija:Igrači na Svjetskom prvenstvu u nogometu 2014.
Kategorija:Živi ljudi
Usluga ekosistema

Pod pojmom **usluge ekosistema** podrazumijevaju se takve vrste usluga koju pruža priroda besplatno, a čovjek ih koristi. Primjeri takvih usluga su oprašivanje biljnih cvjetova od strane insekata, prirodno filtriranje oborinskih voda, raspoloživost riba u akvatičkim ekosistemima....

## Vrste usluga ekosistema
Prema "Millennium Ecosystem Assessmentu" usluge ekosistema mogu se podijeliti u četiri vrste:
***Usluge koje su na slobodnom raspolaganju**
**hrana, voda, drvo, vlakna, genetički resursi
***Usluge na koje se (dijelom) može uticati**
**reguliranje klime, poplave, bolesti, kvalitet vode, uklanjanje otpada
***Kulturološke usluge**
**odmor, estetsko uživanje, duhovno ispunjenje
***Usluge podrške**
**tvorba tla, oprašivanje, kruženje hranjivih tvari

## Značenje za ljude
Život ljudi bez ovih usluga ne bi bio moguć. Usprkos tome, neprekidno se javljaju pokušaji da se te usluge izraze u novčanim vrijednostima, što ukazuje na dimenzije čovjekove ovisnosti o prirodi. Pored toga, na taj način se može prikazati odnos između zapravo neprocjenjivog servisa okoliša i materijalnih dobara dobijenih dijelom uništavanjem okoliša. Zbog toga, ne smije se previdjeti novčano vrednovanje usluga ekosistema, jer su mnoge od njih nenadoknadive. Navođenje novčane vrijednosti se stoga može prije vidjeti kao cijenu štete, a ne kao cijenu za nadomjestak prirodne usluge ekosistema.

## Reference
## Vanjski linkovi 
Kategorija:Ekologija